Fréttatilkynning frá Framkvæmdanefnd um einkavæðingu 23. nóvember 2004 Fréttatilkynning frá Framkvæmdanefnd um einkavæðingu Með auglýsingu sem birtist í Kauphöll Íslands 6. mars sl. óskaði framkvæmdanefnd um einkavæðingu eftir tilboðum í 39,86% hlut ríkisins í Íslenskum aðalverktökum hf . Í auglýsingunni voru tilgreindir skilmálar sölunnar ásamt þeim atriðum sem ráða myndi vali á tilboðsgjöfum til viðræðna um kaup á umræddum hlut . Frestur til að skila inn tilboðum rann út 21. mars sl. og skiluðu eftirfarandi tilboðsgjafar inn tilboðum : - Jarðboranir hf. - JB Byggingafélag ehf. og Trésmiðja Snorra Hjaltasonar ehf. - Joco ehf. - Eignarhaldsfélagið AV ehf . Í tilboðshópnum eru stjórnendur og fjöldi starfsmanna Íslenskra aðalverktaka hf . Ákveðið var að leita til Verðbréfastofunnar hf. um mat á tilboðunum út frá þeim forsendum sem tilgreindar voru í skilmálum sölunnar . Niðurstaða Verðbréfastofunnar hf. er sú að út frá þessum forsendum ætti að ganga fyrst til viðræðna við Eignarhaldsfélag AV ehf. á grundvelli tilboðs þeirra . Þessi niðurstaða var rædd í framkvæmdanefnd um einkvæðingu og lögð fyrir ráðherranefnd um einkavæðingu sem staðfesti niðurstöðuna . Gert er ráð fyrir að niðurstaða fáist í viðræðurnar innan tveggja vikna .